৫শ বছৰ পূৰ্বৰ নাষ্ট্ৰাডাম'ছৰ ভৱিষ্যদ্বাণী : ৰাছিয়াই ইউক্ৰেইনত পেলাব পৰমাণু বোমা! কোন এই নাষ্ট্ৰাডাম'ছ? । Asom Live 24\nৰাছিয়াৰ ইউক্ৰেইন আক্ৰমণে শনিবাৰে দশম দিনত প্ৰৱেশ কৰিছে। ৰাছিয়াৰ আক্ৰমণত বিধ্বস্ত হৈ পৰিছে ইউক্ৰেইন।\nএই যুদ্ধৰ বিষয়ে আজিৰ পৰা ৫০০ বছৰ আগতে ভৱিষ্যদ্বাণী কৰিছিল এজন ব্যক্তিয়ে। যিগৰাকী ব্যক্তি বিশ্বৰ সৰ্বশ্ৰেষ্ঠ ভৱিষ্যদ্ৰৰ্শী হিচাপে স্বীকৃত হৈ আহিছে। এই ব্যক্তি গৰাকী হ'ল নাষ্ট্ৰাডাম'ছ। আজিৰ পৰা ৫০০ বছৰ পূৰ্বে জামাৰ্নীৰ এই জ্যোতিষীগৰাকীয়ে ২০২২ চনৰ এটা ডাঙৰ ভৱিষ্যদ্বাণী কৰি থৈ গৈছিল।\nনাষ্ট্ৰাডাম'ছে ২০২২ চনত ৰাছিয়াই ইউক্ৰেইনত পাৰমাণৱিক বোমা নিক্ষেপ কৰাৰ সন্দৰ্ভতো ভৱিষ্যদ্বাণী কৰিছিল। এতিয়া সেই ভৱিষ্যদ্বাণী ফলিওৱাৰ দিশে আগবাঢ়িছে।\nলগতে পঢ়ক লক্ষ্য ভাৰত সীমান্ত! জিডিপি বৃদ্ধিৰ হাৰ হ্ৰাস হ'লেও প্ৰতিৰক্ষা ব্যয় বৃদ্ধি চীনৰ\n১৫০৩ চনৰ ১৪ ডিচেম্বৰত ফ্ৰান্সত জন্ম গ্ৰহণ আৰু ১৫৬৬ চনৰ ২ জুলাইত মৃত্যু ঘটা নাষ্ট্ৰাডাম'ছে বিশ্ব ৰাজনীতিৰ সম্পৰ্কীয় আৰু বহু ভৱিষ্যদ্বাণী কৰিছিল। যিসমূহ ফলিয়াই আহিছে বুলি দাবী কৰা হৈছে।\nবিশেষকৈ ফৰাচী বিপ্লৱ, প্ৰথম বিশ্ব যুদ্ধ, দ্বিতীয় বিশ্ব যুদ্ধ তথা হিটলাৰৰ শাসন, ৯/১১ৰ আমেৰিকাৰ সন্ত্ৰাসবাদী আক্ৰমণ সম্পৰ্কেও সঠিক ভৱিষ্যদ্বাণী কৰিছিল এই নাষ্ট্ৰাডাম'ছে।\nনষ্ট্ৰাডাম'ছে তেওঁৰ কিতাপখনত ৰাছিয়া-ইউক্ৰেইন যুদ্ধৰ সম্পৰ্কেও ভৱিষ্যদ্বাণীও কৰিছিল। "ইউৰোপৰ এখন দেশে সমগ্ৰ বিশ্বক ইয়াৰ শক্তিৰে প্ৰভাৱিত কৰিবলৈ চেষ্টা কৰিব আৰু তাৰ বাবে দেশখনে ইয়াৰ সীমান্তত থকা এখন সৰু দেশৰ সৈতে যুঁজ দিব। এই যুদ্ধত হাজাৰ হাজাৰ লোক নিহত হ'ব আৰু বহুতে নিজৰ ঘৰ এৰি আন এখন দেশলৈ পলাই যাবলৈ বাধ্য হ'ব।" নষ্ট্ৰাডাম'ছে আৰু লিখিছিল।\n"মহান দেশৰ শাসকেও তেওঁৰ পৰাজয় দেখি পাৰমাণৱিক বোমা ব্যৱহাৰ কৰাৰ কথা বিবেচনা কৰিব, কিন্তু লাখ লাখ লোকৰ মৃত্যু আৰু তৃতীয় বিশ্বযুদ্ধৰ ভয়ত তেওঁ তৃণমূল পৰ্যায়ত যুঁজ অব্যাহত ৰখাৰ সিদ্ধান্ত ল'ব আৰু তেনেকৈয়ে সেই যুদ্ধত জয় লাভ কৰিব।" নাষ্ট্ৰাডাম'ছে এইদৰে লিখি থৈ গৈছে।\nইফালে নাষ্ট্ৰাডাম'ছে ভাৰতৰ ৰাজনীতি সম্পৰ্কেও ভৱিষ্যদ্বাণী কৰি থৈ গৈছিল আৰু সেই ভৱিষ্যদ্বাণী ফলিয়াইছিল। ভাৰতৰ প্ৰাক্তন প্ৰধানমন্ত্ৰী ইন্দিৰা গান্ধীৰ বিষয়ে নষ্ট্ৰাডাম'ছৰ ভৱিষ্যদ্বাণী সঁচা বুলি প্ৰমাণিত হৈছিল।\nইফালে মহামাৰী কৰোনা ভাইৰাছ সম্পৰ্কীয় তেওঁৰ ভৱিষ্যদ্বাণীও সত্য প্ৰমাণিত হৈছিল। "একবিংশ শতিকাত পৃথিৱীখন এক ভয়ংকৰ ৰোগত আক্ৰান্ত হ'ব। আৰু এই ৰোগত পৃথিৱীজুৰি লাখ লাখ লোকৰ মৃ্ত্যু হ'ব।" কৰোনা ভাইৰাছৰ সম্পৰ্কে ভৱিষ্যদ্বাণী কৰি নাষ্ট্ৰাডাম'ছে এইদৰে লিখিছিল।\nTags: asom live 24assam ka tazza khabarassam liveaxom live 24axom live 24 digitalBest Assamese News ChannelBest news channel of assamBest News Portal in Assamnostradamusnostradamus predictionRussia Ukraine\nসাৱধান! দিলিট কৰক এই এণ্ড্ৰয়েড এপ, নহ'লে উদং হ'ব একাউণ্টৰ সমুদায় ধন!
